Viborger Samler, 1829-01-24
Denne Byes Handel og Jndustrie vedbliver at være i Tiltagende. Beviis herpaa er, at de faste Eiendomme i de 3 til 4 sidste Aar ere stegne det dobbelte i Priis, at Folkemængden tiltager, at den arbeidende Klasse af Mennesker staaer sig vel, og at Oplandets Produkter stedse finde her villig Afsætning Jsær har Kornhandelen været meget levende i 1828, hvilket synderligen nok ingensinde tilforn har været Tilfældet, uagtet Byen ligger midt i en af Jyllands kornrigeste Egne. Alle Kornlofterne bugne under Vægten af den paa dem opsamlede Sæd; hvad der har kunnet indrettes til Oplagsted, er indrettet dertil, og desuagtet mangler der Rum til at modtage al den opkjøbte Sæd. Foruden det Korn, som er leveret til Amtstuen, og det, der som sædvanligt er afsendt til Tusthandel til Norge, have flere Handlende, især Handelshuset Røe, for fremmed Regning opkjøbt betydelige Partier Kornvarer, som ere modtagne og betalte efter Vægt, hvilket i den senere Tid har været Tilfældet ved Kornindkjøb. Ovenanførte Handelshuus har dette Aar gjort Begyndelsen med en Udførselsartikkel, som med den Behandlingsmaade, som denne Byes Slagtere ere blevne oplærte i, lover Varighed og kan blive af meget Vigtighed i Tiden. Fra Hamborg er nemligen forskrevet en Svineslagter til at hugge og nedsalte Svinekjødet paa saadan Maade, at det uden at bedærves kan opbevares lang Tid og forsendes langt bort. Paa denne Maade er i Efteraaret nedsaltet 450 fede Sviin, og havde flere været at erholde, vilde det ligeledes have været skeet med disse. - Handels-Conjuncturerne have heller ikke været ugunstige for denne Bye, dog har Nedsættelsen i Tolden for norske Skibe endnu ikke bidraget noget til at udvide Handelen med dette Land. Det for fremmed Regning opkjøbte Korn og Flesk har allerede bragt en betydelig Sum Penge i Omegnens Landmænds Hænder. Efter den Priis, i hvilken Smørret har staaer i Udlandet, og saaledes som det er betalt, har det ikke kunnet give Kjøbmanden nogen Fordeel, men er dog uden synderligt Tab afsat til Kjøbenhavn og Norge, Kjød=Nedsaltning og Udskibning har ikke kunnet finde Sted her dette Aar formedelst Slagteqvægets høie Priis og formedelst den forøgede Qvæg Besætning, som Landmanden heldigviis har seet sig istand til at overtage formedelst Kornets høie Priis. Af saltede Huder er der derfor i Aar ikke opkjøbt og bortsendt meget; neppe 1/2 Deel mod de foregaaende Aaringer, og der er næsten intet til at udskibe i indeværende Aar. Af Skind er herfra udført det sædvanlige Qvantum, men til Beviis paa, hvorledes Skindene til Udførsel bedre behandles, tjener, at for de Ladninger som Ree efter Commission har ladet udskibe i Aalborg og Ringkjøbing, har han herfra sendt Folk og Pressemaskiner, for at lade Skindene rense, tørre, glatte, presse og pakke paa den Maade, som her bruges. Uld-Jndkjøb og Forsendelse har været omtrent ligesom i de foregaaende Aar. - Endnu maa denne Byes Handel savne et Bugserefartøi her paa Fjorden. Tvende engelske Skibe, det ene paa 75 1/2, det andet paa 104 Com Læst., som i October Maaned laae ved Udbyhøi og Mellerup for at lade Havre, bleve, uagtet alle Pramme og Fartøier, som kunde sættes i Bevægelse, opholdt 3 1/2 Uge med at indlade omtrent 7000 Tdr. Havre. Med Tørv Brænde, Muursteene, Korn, m. m., nedkom af Gudenaa i 1825 211 Kaage. Ad Nørreaa nedkom 16 Kaage, Aaret forud 6. Alt som Randers ifølge sin Beliggenhed bliver til hvad den bor være et Kornudskibningsted, ville disse Vanddrage blive meere og mere afbenyttede og fordeelagtige. - Laxe- og Ørred-Fiskeriet har været som forrige Aar; det er, ubetydeligt. - Af de herværende Jndustrie=Anlæg har Sukkerraffinaderiet med den ene Pande, det endnu har tilbage, kogt 21,655 Pd. raat Sukker. Den i Mai Maaned af Hr. Jsachsen anlagte, og i Julii Maaned begyndte, Cichorie=Fabrik har af 220,000 Pd. Nødder hidtil forfærdiget 120,000 Pd. Cichorie, som finder villig Afsætning, og ansees for ligesaa god som den Fremmede. Fabrikant P. Giessing har af Tvist, som han lader komme fra Kjøbenhavn, i Aar forfærdiget 1000 Al. Bomuldstøi; hans Varer er meget yndede; han sysselsætter 4 Væve.